《送俞汝尚致仁还乡》
宋代·滕元发

清明冲节是身谋，御史郎官不肯留。
回首轩裳双脱屣，放怀天肯一轻沤。
卞云苕月柴门静，菱雨苹风野艇秋。
仰羡冥鸿空自愧，区区图报示知休。

作者简介：（1020—1090）婺州东阳人，初名甫，字元发，以字为名，更字达道。仁宗皇祐五年进士。历开封府推官、盐铁户部判官。神宗初进知制诰、知谏院，除翰林学士、知开封府，出知郓州、定州。数言新法害民。坐妻党犯法，黜知池州，徙安、筠、湖三州。哲宗时再知郓州，值岁饥，赈济流民。徙真定、太原府，治边有方，号称名帅。卒谥章敏。有《孙威敏征南录》。